Kuswag Hoër hou opedag | News24
Kuswag Hoër hou opedag
Voornemende Graad 8 2016 leerders sit vasgenael in Kuswag Skool se dramaklas. Foto: verskaf
KUSWAG Skool het op Woensdag, 13 Mei hul hoërskool opedag gehad. Voornemende graad 8 leerders het die oggend in die hoërskool spandeer en al die spesialis lokale en vakgebiede besoek.
Hulle het eksperimente gedoen saam met mevrou Wijnmaalen in die wetenskap laboratorium; gesien hoe die Graad 11 gasvryheidstudie leerders voorberei vir die restaurant-aand in Cuisine d’Kus.
Hul het saam met ons sportorganiseerder, Louis Joubert, ’n paar oefeninge gedoen in die gimnasium; die binnegoed van ’n rekenaar ondersoek in die rekenaarsentrum; huisplanne aanskou in die CAD- sentrum en blikkies platgedruk in die tegnologie sentrum.
Nog ’n hoogtepunt was die drama-departement waar die voornemende akteurs en aktrises vir groot vermaak gesorg het met ’n kort uittreksel uit hul voorbereidings vir die komende ATKV-Tienertoneel kompetisie.
Kontak gerus die Kuswag Skoolkantoor by 031 903 5434, die skakelbeampte by 084 411 7806 of besoek die webblad www.kuswag.co.za vir meer inligting oor inskrywings vir 2016. - Verskaf